CELEX: E2007P0503(02)
Language: sl
Date: 2007-02-16 00:00:00
Title: Tožba Nadzornega organa EFTA proti Kraljevini Norveški, vložena dne 16. februarja 2007 (Zadeva E-2/07)

3.5.2007   
            
            
               SL
            
            
               Uradni list Evropske unije
            
            
               C 99/15
            
         Tožba Nadzornega organa EFTA proti Kraljevini Norveški, vložena dne 16. februarja 2007
   (Zadeva E-2/07)
   (2007/C 99/15)
   Nadzorni organ EFTA, ki ga zastopajo Niels Fenger, Arne T. Andersen in Lorna Young, zastopniki za Nadzorni organ EFTA, 35, Rue Belliard, B-1040 Bruselj, je 16. februarja 2007 na Sodišču EFTA vložil tožbo proti Kraljevini Norveški.
   Vlagatelj zahteva, da Sodišče EFTA:
   
               1.
            
            
               
                  ugotovi, da Kraljevina Norveška s tem, ko je ohranila v veljavi pravila iz „Lov av 28. juli 1949 nr. 26 om Statens Pensjonskasse“o pokojninskih pravicah, nastalih na podlagi obdobij zaposlitve po 1. januarju 1994, v skladu s katerimi se vdovska pokojnina vdovca, čigar žena je postala članica Pokojninskega sklada na področju javnih storitev pred 1. oktobrom 1976, zmanjša glede na njegov drug dohodek, medtem ko vdova pod enakimi pogoji prejema svojo vdovsko pokojnino brez zmanjšanja, ni izpolnila svojih obveznosti v skladu s členom 69(1) EGP in členom 5 akta iz točke 20 Priloge XVIII k Sporazumu EGP (Direktiva Sveta 86/378/EGS z dne 24. julija 1986 o izvajanju načela enakega obravnavanja moških in žensk v poklicnih sistemih socialne varnosti, kakor je bila spremenjena z Direktivo Sveta 96/97/ES z dne 20. decembra 1996), kakor je bil prilagojen s Protokolom 1 k Sporazumu;
               
               ter
            
         
               2.
            
            
               
                  Kraljevini Norveški naloži plačilo stroškov postopka.
               
            
         Pravno in dejansko ozadje ter tožbeni razlogi, navedeni v podporo:
   
               —
            
            
               Zadeva se nanaša na pravila iz Zakona o Norveškem pokojninskem skladu na področju javnih storitev v zvezi s pokojninskimi pravicami vdovcev, čigar žene so postale članice Pokojninskega sklada na področju javnih storitev pred 1. oktobrom 1976, pri čemer:
               
                           —
                        
                        
                           se njihove vdovske pokojnine zmanjšajo glede na njihove druge dohodke;
                        
                     
                           —
                        
                        
                           vdove pod enakimi pogoji prejemajo svoje vdovske pokojnine brez zmanjšanja.
                        
                     
         
               —
            
            
               Člen 69(1) EGP določa, da moški in ženske prejemajo enako plačilo za enako delo.
            
         
               —
            
            
               Člen 5 akta iz točke 20 Priloge XVIII k Sporazumu EGP (Direktiva Sveta 86/378/EGS z dne 24. julija 1986) ureja uporabo načela enakega obravnavanja v poklicnih sistemih socialne varnosti.